Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	25  / 6 	
Počet vyhodnotených pripomienok	25 	
		
Počet akceptovaných pripomienok, z toho zásadných	4  / 2 	
Počet čiastočne akceptovaných pripomienok, z toho zásadných	1  / 0 	
Počet neakceptovaných pripomienok, z toho zásadných	20  / 4 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	3 (3o,0z) 	 	 	 	
2 .	Ministerstvo vnútra Slovenskej republiky 	2 (2o,0z) 	 	 	 	
3 .	Ministerstvo financií Slovenskej republiky 	 	 	 	x 	
4 .	Ministerstvo kultúry Slovenskej republiky 	1 (1o,0z) 	 	 	 	
5 .	Ministerstvo hospodárstva Slovenskej republiky 	1 (0o,1z) 	 	 	 	
6 .	Ministerstvo dopravy, výstavby a regionálneho rozvoja Slovenskej republiky 	1 (1o,0z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	 	 	x 	 	
8 .	Ministerstvo obrany Slovenskej republiky 	1 (1o,0z) 	 	 	 	
9 .	Ministerstvo zahraničných vecí a európskych záležitostí Slovenskej republiky 	2 (2o,0z) 	 	 	 	
10 .	Ministerstvo práce, sociálnych vecí a rodiny Slovenskej republiky 	3 (3o,0z) 	 	 	 	
11 .	Ministerstvo životného prostredia Slovenskej republiky  	3 (0o,3z) 	 	 	 	
12 .	Ministerstvo školstva, vedy, výskumu a športu Slovenskej republiky 	3 (3o,0z) 	 	 	 	
13 .	Ministerstvo zdravotníctva Slovenskej republiky 	 	 	x 	 	
14 .	Úrad vlády Slovenskej republiky 	 	 	 	x 	
15 .	Protimonopolný úrad Slovenskej republiky 	 	 	x 	 	
16 .	Štatistický úrad Slovenskej republiky 	1 (1o,0z) 	 	 	 	
17 .	Úrad geodézie, kartografie a katastra Slovenskej republiky 	2 (0o,2z) 	 	 	 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
20 .	Úrad pre verejné obstarávanie 	 	 	x 	 	
21 .	Úrad priemyselného vlastníctva Slovenskej republiky 	 	 	x 	 	
22 .	Správa štátnych hmotných rezerv Slovenskej republiky 	 	 	x 	 	
23 .	Národný bezpečnostný úrad 	 	 	x 	 	
24 .	Národná banka Slovenska 	2 (2o,0z) 	 	 	 	
25 .	Odbor aproximácie práva sekcie vládnej legislatívy Úradu vlády SR 	 	 	x 	 	
26 .	Najvyšší kontrolný úrad Slovenskej republiky 	 	 	x 	 	
27 .	Najvyšší súd Slovenskej republiky 	 	 	x 	 	
28 .	Generálna prokuratúra Slovenskej republiky 	 	 	x 	 	
29 .	Konfederácia odborových zväzov Slovenskej republiky 	 	 	 	x 	
30 .	Asociácia zamestnávateľských zväzov a združení Slovenskej republiky 	 	 	x 	 	
31 .	Slovenská obchodná a priemyselná komora 	 	 	x 	 	
32 .	Republiková únia zamestnávateľov 	 	 	 	x 	
33 .	Združenie miest a obcí Slovenska 	 	 	x 	 	
34 .	Únia miest Slovenska 	 	 	 	x 	
35 .	Odbor vládnej agendy Úradu vlády 	 	 	 	x 	
36 .	Štátna ochrana prírody Slovenskej republiky 	 	 	 	x 	
37 .	VSU 	 	 	 	x 	
	SPOLU	25 (19o,6z) 	0 (0o,0z) 	16 	8 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	Dôvodová správa (B. Osobitná časť) – K bodu 4 
V tejto časti dôvodovej správy je vhodnejšie použiť iné označenie Finančného spravodajcu MF ako „publikačný orgán MF“. 	O 	N 	Vzhľadom na to, že pojem „publikačný orgán“ bol zavedený zákonom o cenách, táto pripomienka nemá opodstatnenie. 	
MS SR 	Vlastný materiál – bod 5 (§13 ods. 1) 
Ustanovenie navrhujeme formulačne spresniť nasledovne: 
„Predávajúci, ktorý predáva tovar, na ktorý sa nevzťahuje regulácia cien, nemá povinnosť podľa prvej vety, ak je: 
a) mikro účtovnou jednotkou podľa osobitného predpisu 10b) alebo 
b) fyzickou osobou účtujúcou v sústave jednoduchého účtovníctva,10c) ktorá ku dňu, ku ktorému sa zostavuje účtovná závierka a za bezprostredne predchádzajúce účtovné obdobie spĺňa aspoň dva z týchto troch predpokladov: 
1. celková suma jeho majetku vyplývajúca z výkazu o majetku a záväzkoch 10d) nepresiahla 350 000 eur, 
2. jeho obrat, počítaný ako suma príjmov z predaja tovaru a poskytnutia služieb, nepresiahol 700 000 eur, 
3. priemerný prepočítaný počet jeho zamestnancov počas účtovného obdobia nepresiahol desať. Dva z troch predpokladov však postačí splniť v jednom z dvoch po sebe idúcich účtovných období, ak sú v prvom z týchto účtovných období splnené aspoň dva z nich. 
 	O 	N 	Vzhľadom na to, že navrhovaná úprava reflektuje na úpravu novely zákona č. 431/2002 Z. z. o účtovníctve v znení neskorších predpisov, je potrebné navrhovaný text ponechať v rovnakom znení. 
 	
MS SR 	Vlastný materiál – bod 10 (§ 20 ods. 7) 
Vzhľadom na novelizačný bod 9, navrhujeme nahradiť číslo „5“ číslom „6“ nie v § 20 ods. 7 , ale v § 20 ods. 8 
Legislatívno – technická pripomienka. 
 	O 	N 	Navrhovaná úprava o ustanovení Ministerstva životného prostredia SR ako cenového orgánu na účely regulácie ceny podzemnej vody určenej na prepravu alebo prevod cez hranice SR bola vypustená. Vzhľadom na uvedené je táto pripomienka bezpredmetná. 	
MV SR 	K bodu 4  
Odporúčame zvážiť, či by rozhodnutia nemali byť zverejňované aj tak, ako doposiaľ, t.j. aj vo Finančnom spravodajcovi Ministerstva financií Slovenskej republiky. 	O 	N 	Ministerstvo financií SR prešlo z tlačovej formy na elektronickú formu od 1. 1. 2013, v dôsledku čoho sa aj Finančný spravodajca zverejňuje len na webovom sídle Ministerstva financií SR. Z uvedeného dôvodu nenachádza zverejňovanie rozhodnutí vyšších územných celkov na webovom sídle Ministerstva financií SR svoje opodstatnenie. 	
MV SR 	K bodu 11  
Upozorňujeme, že navrhované prechodné ustanovenie sa bude vzťahovať aj na obdobie, keď ministerstvo životného prostredia ešte nebolo cenovým kontrolným orgánom. 	O 	N 	Navrhovaná úprava o ustanovení Ministerstva životného prostredia SR ako cenového orgánu na účely regulácie ceny podzemnej vody určenej na prepravu alebo prevod cez hranice SR bola vypustená. Vzhľadom na uvedené je táto pripomienka bezpredmetná. 	
MK SR 	K čl. I bod 10 
Tento bod odporúčame upraviť na nasledovné znenie: ,,V § 20 ods. 8 sa číslo „5“ nahrádza číslom „6“.". 
Táto zmena bude v súlade s novelizačným bodom číslo 9. 

Odôvodnenie: 
Legislatívno- technická pripomienka 	O 	N 	Navrhovaná úprava o ustanovení Ministerstva životného prostredia SR ako cenového orgánu na účely regulácie ceny podzemnej vody určenej na prepravu alebo prevod cez hranice SR bola vypustená. Vzhľadom na uvedené je táto pripomienka bezpredmetná. 	
MH SR 	Bod 5  
Predkladateľom nastavené podmienky na výnimku z povinnosti uchovávať evidenciu o cenách tovaru neodrážajú súvislosť medzi celkovou sumou majetku, obratom, priemerným prepočítaným počtom zamestnancov a povinnosťou viesť a uchovávať cenovú evidenciu (vrátane kalkulácií nákladov a zisku) tri roky po predaji tovaru. 
Subjekty podnikajúce v oblasti predaja tovaru vnímajú predmetnú povinnosť ako zaťažujúcu. Z uvedeného dôvodu žiadame predkladateľa, aby predmetnú povinnosť úplne vypustil, resp. ponechal len na oblasť regulovaných cien v zmysle toho, ako sa Ministerstvo financií SR zaviazalo plniť túto úlohu v pôvodne platnom uznesení vlády č. 486/2011 v súlade s bodom č. B.1.50 prílohy č. 1 materiálu. 
Odôvodnenie: V súlade s podmienkami na výnimku z povinnosti, ktoré navrhuje predkladateľ, nevidíme zmysel ponechať predmetnú povinnosť len pre určitú skupinu tých podnikateľov, ktorí predávajú tovar, na ktorý sa nevzťahuje regulácia cien, a ktorí uvedené podmienky nespĺňajú. 
Zároveň si dovoľujeme upozorniť predkladateľa, že snahou Ministerstva hospodárstva SR, ako aj deklarovaným záujmom celej vlády Slovenskej republiky je znižovanie administratívneho zaťaženia podnikateľov, ku ktorému sa vláda SR zaviazala v Programovom vyhlásení vlády na roky 2012 -2016. 
 	Z 	N 	Navrhované ustanovenie návrhu novely zákona o cenách, ktorým sa ruší povinnosť viesť a uchovávať cenovú evidenciu predstavuje zníženie administratívnej záťaže podnikateľských subjektov, a to najmä malých a stredných podniklateľov, ktorí splnia minimálne dve z troch navrhovaných podmienok. Podľa posledných známych informácií účtuje v Slovenskej republike v sústave podvojného účtovníctva alebo jednoduchého účtovníctva v súčasnosti celkovo 327 478 podnikateľských subjektov. Z tohto počtu uvedené tri podmienky súčasne splnilo celkovo 292 207 podnikateľov a ich percentuálny podiel vo vzťahu k celkovému počtu podnikateľov v Slovenskej republike predstavuje 89,2295 %. Vzhľadom na povinnosť splniť len dve z týchto troch podmienok, bude navrhovaným ustanovením dotknutý oveľa širší okruh podnikateľských subjektov. 
 	
MDVaRR SR 	§ 20 ods. 2  
V § 20 ods. 2 odporúčame vložiť písmeno c, ktoré znie: 
„ c) určujú ceny taxislužby.“. 
Odôvodnenie: 
Obec v oblasti taxislužby podľa § 26 ods. 5 zákona č. 56/2012 Z. z. o cestnej doprave v znení neskorších predpisov môže všeobecne záväzným nariadením ustanoviť podrobnosti o výkone taxislužby na území obce a vydať prevádzkový poriadok stanovišťa taxislužby. Vzhľadom na mnohé sťažnosti týkajúce sa cien v oblasti taxislužby, odporúčame doplnenie kompetencie pre obec, aby mohla v prípade potreby určiť cenu taxislužby. 

 	O 	N 	Navrhované určovanie cien taxislužby nenapĺňa žiaden z dôvodov regulácie podľa § 4a zákona o cenách. Z uvedených dôvodov nemožno ustanoviť pôsobnosť určovať ceny taxislužby. V súlade s vyššie uvedeným je táto pripomienka bezpredmetná. 	
MO SR 	K návrhu zákona všeobecne  
Odporúčame zvážiť znenie predloženého návrhu zákona, osobitne čl. I body 2, 4, 6 až 11, a to z hľadiska súladu s čl. 4 Ústavy SR, podľa ktorého sú podzemné vody vo vlastníctve Slovenskej republiky. Vlastníctvo štátu k tejto strategickej komodite teda nemožno previesť na iné osoby, a to ani na základe medzinárodnej zmluvy, aj vzhľadom na čl. 125a Ústavy SR.  	O 	N 	Navrhovaným zákon nedochádza k úprave prevodu vlastníctva podzemnej vody na iné osoby. Navrhovaná úprava o ustanovení Ministerstva životného prostredia SR ako cenového orgánu na účely regulácie ceny podzemnej vody určenej na prepravu alebo prevod cez hranice SR bola vypustená vzhľadom na pripomienky Ministerstva životného prostredia SR. Vzhľadom na uvedené je táto pripomienka bezpredmetná. 	
MZVaEZ SR 	K čl. I 
Bod 2. odporúčame upraviť takto: "V § 4a ods. 1 sa slová "písm. e)" nahrádzajú slovami "písm. f)". 	O 	N 	Navrhovaná úprava o ustanovení Ministerstva životného prostredia SR ako cenového orgánu na účely regulácie ceny podzemnej vody určenej na prepravu alebo prevod cez hranice SR bola vypustená. Vzhľadom na uvedené je táto pripomienka bezpredmetná. 	
MZVaEZ SR 	K čl. I 
Bod 3. odporúčame upraviť takto: "V § 7 uvádzacej vete a § 11 ods. 1 sa slová "písm. a) až c)" nahrádzajú slovami "písm. a) až d)". 	O 	N 	Navrhovaná úprava o ustanovení Ministerstva životného prostredia SR ako cenového orgánu na účely regulácie ceny podzemnej vody určenej na prepravu alebo prevod cez hranice SR bola vypustená. Vzhľadom na uvedené je táto pripomienka bezpredmetná. 	
MPSVR SR 	K čl. I bod 2 
V čl. odporúčame znenie bodu 2 upraviť nasledovne: „V § 4a ods. 1 sa písmeno „e)“ nahrádza písmenom „f)“.“. 
Odôvodnenie: Legislatívno-technická pripomienka. 
 	O 	N 	Navrhovaná úprava o ustanovení Ministerstva životného prostredia SR ako cenového orgánu na účely regulácie ceny podzemnej vody určenej na prepravu alebo prevod cez hranice SR bola vypustená. Vzhľadom na uvedené je táto pripomienka bezpredmetná. 	
MPSVR SR 	K čl. I bod 3 
V čl. I bode 3 odporúčame slová „slovo „c)“ nahrádza slovom „d)“.“ nahradiť slovami „slová „písm. a) až c)“ nahrádzajú slovami „písm. a) až d)“.“. 
Odôvodnenie: Z dôvodu zabezpečenia presnosti textu. 
 	O 	N 	Navrhovaná úprava o ustanovení Ministerstva životného prostredia SR ako cenového orgánu na účely regulácie ceny podzemnej vody určenej na prepravu alebo prevod cez hranice SR bola vypustená. Vzhľadom na uvedené je táto pripomienka bezpredmetná. 	
MPSVR SR 	K čl. I bod 10 
V čl. I bode 10 odporúčame slová „ods. 7“ nahradiť slovami „ods. 8“. 
Odôvodnenie: Legislatívno-technická pripomienka. 
 	O 	N 	Navrhovaná úprava o ustanovení Ministerstva životného prostredia SR ako cenového orgánu na účely regulácie ceny podzemnej vody určenej na prepravu alebo prevod cez hranice SR bola vypustená. Vzhľadom na uvedené je táto pripomienka bezpredmetná. 	
MŽP SR 	K novelizačnému bodu 9 
K novelizačnému bodu 9 – zásadná pripomienka 
V § 20 žiadame upraviť znenie nového odseku 4 nasledovne: 
„ Ministerstvo životného prostredia Slovenskej republiky vykonáva pôsobnosť v oblasti ceny za využívanie podzemnej vody odobranej zo zdrojov podzemnej vody, ktoré sú situované na území Slovenskej republiky na účely prepravy vody alebo prevodu vody cez štátnu hranicu z územia Slovenskej republiky podľa osobitného predpisu19b) a podľa ods. 2 písm. d) až h).“. 

Poznámka po čiarou k odkazu 19b znie: 
„19b) § 59 ods. 3 písm. c) zákona č. 364/2004 Z. z. č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení zákona č. ...../2013 Z. z. 

Odôvodnenie: 
Znenie ustanovenia navrhujeme upraviť tak, aby bolo v súlade s ustanoveniami návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a to najmä s § 1 ods. 3 a následne § 17a a § 59 ods. 3 písm. c). 
Zásadne nesúhlasíme s tým, aby MŽP SR vykonávalo pôsobnosť v oblasti ceny podľa § 20 ods. 2 písm. b) a c) vzhľadom na to, že v danom prípade sa nejedná o klasickú reguláciu cien podľa zákona o cenách na zamedzenie nežiaduceho cenového vývoja s ohľadom na ochranu spotrebiteľa a ani o zabezpečenie dostupnosti tovarov a s nimi súvisiacich regulovaných činností za primerané ceny. Túto úlohu v plnom rozsahu plní Úrad pre reguláciu sieťových odvetví, ktorý reguluje ceny za výrobu, distribúciu a dodávku pitnej vody verejným vodovodom s ohľadom na slovenských spotrebiteľov, resp. odberateľov. 
Účelom tvorby ceny podzemnej vody určenej na prepravu alebo prevod vody cez štátnu hranicu je (naopak od regulácie) zabezpečiť maximálnu ochranu podzemných zdrojov vody situovaných na území Slovenskej republiky pri stanovení jednoznačných podmienok a pravidiel týkajúcich sa jej vývozu za hranice Slovenskej republiky, resp. cezhraničného obchodovania s vodou nie ako s bežným tovarom, ale ako s dedičstvom strategického významu pre štát (Rámcová smernica o vode – preambula). 
 	Z 	N 	Rozpor odstránený.

Podľa dohody s Ministerstvom životného prostredia SR ohľadne vyriešenia vzniknutého rozporu, bola navrhovaná úprava o ustanovení Ministerstva životného prostredia SR ako cenového orgánu na účely regulácie ceny podzemnej vody určenej na prepravu alebo prevod cez hranice SR vypustená. Ministerstvo životného prostredia SR navrhlo úpravu novely zákona o vodách v takom znení, aby vo verejnom záujme a s ohľadom na strategický význam vody pre štát pri preprave alebo prevode vody, ministerstvo určovalo úhradu za odber podzemnej vody a osobitnej vody určenej na prepravu alebo prevod vody. Predmetné určenie úhrady nie je reguláciou podľa zákona o cenách.  	
MŽP SR 	K predkladacej správe a k dôvodovej správe 
Tretí odsek v predkladacej správe a rovnako aj v dôvodovej správe - všeobecnej časti žiadame nahradiť nasledovným znením: 
„Rozšírením pôsobnosti Ministerstva životného prostredia Slovenskej republiky v oblasti tvorby cien za využívanie podzemnej vody odobranej zo zdrojov podzemnej vody, ktoré sú situované na území Slovenskej republiky na účely prepravy vody alebo prevodu vody cez štátnu hranicu z územia Slovenskej republiky sa zabezpečí ochrana vody s ohľadom na jej strategický význam pre Slovenskú republiku a verejný záujem nášho štátu pri zachovaní jej prednostného určenia, resp. využitia na uspokojenie potrieb obyvateľov Slovenskej republiky. Spôsob určovania ceny za využívanie podzemnej vody na účely prepravy alebo prevodu vody cez štátnu hranicu upravuje návrh zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov tak, aby cena zohľadňovala strategický význam vody pre štát a eliminovala možnosť jej nekontrolovateľného predaja. 
Týmto rozšírením pôsobnosti Ministerstvo životného prostredia slovenskej republiky zostáva pôsobnosť Úradu pre reguláciu v sieťových odvetviach v oblasti regulácie cien za výrobu, distribúciu a dodávku pitnej vody verejným vodovodom nedotknutá.“. 

Na základe uvedeného odporúčame vypustiť štvrtý odsek predkladacej správy. 
 	Z 	A 	Predmetná pripomienka je vzhľadom na vypustenie navrhovanej úpravy v dôsledku akceptovanej pripomienky k bodu 9 bezpredmetná. 	
MŽP SR 	K Dôvodovej správe – osobitná časť  
K Dôvodovej správe – osobitná časť – zásadná pripomienka 
K bodu 9 

V prvej vete žiadame v nadväznosti na vyššie uvedené odôvodnenie vypustiť slová: 
„úpravu v § 20 ods. 2 zákona a“. Na konci druhej vety odporúčame slová: „pri stanovení ceny podzemnej vody ako strategickej suroviny“ nahradiť slovami: „pri stanovovaní ceny za odber podzemnej vody určenej na prevod alebo prepravu cez štátnu hranicu z územia Slovenskej republiky s ohľadom na jej strategický význam pre štát.“. 
 	Z 	A 	Predmetná pripomienka je vzhľadom na vypustenie navrhovanej úpravy v dôsledku akceptovanej pripomienky k bodu 9 bezpredmetná. 	
MŠVVaŠ SR 	K bodu 3 
Znenie novelizačného bodu je potrebné upraviť nasledovne: „V § 7 uvádzacej vete a § 11 ods. 1 sa slová „§ 20 ods. 1 písm. a) až c)“ nahrádzajú slovami „§ 20 os. 1 písm. a) až d)“.“. Ide o legislatívno-technickú pripomienku. 	O 	N 	Navrhovaná úprava o ustanovení Ministerstva životného prostredia SR ako cenového orgánu na účely regulácie ceny podzemnej vody určenej na prepravu alebo prevod cez hranice SR bola vypustená. Vzhľadom na uvedené je táto pripomienka bezpredmetná. 	
MŠVVaŠ SR 	K bodu 5 
V navrhovanom znení bodu 1c je potrebné číslo „10“ nahradiť slovom „desať“. Ide o legislatívno-technickú pripomienku. 	O 	A 	Zapracované v texte. 	
MŠVVaŠ SR 	K bodu 7 
V znení novelizačného bodu je potrebné za slová „Ministerstvo životného prostredia Slovenskej republiky“ vložiť čiarku. Ide o gramatickú úpravu. 

 	O 	N 	Predmetné ustanovenie po zapracovaní tejto novely obsahuje čiarku. Vzhľadom na uvedené je táto pripomienka bezpredmetná. 	
ŠÚ SR 	K bodu 3 
Odporúčame slová „slovo „c)““ nahradiť slovami „slová „až c)““ a slová „slovom „d)““ nahradiť slovami „slovami „až d)““, nakoľko slovo „c)“ sa vyskytuje v § 11 ods. 1 dvakrát, prvýkrát so spojkou „až“ a druhýkrát so spojkou „a“, preto je potrebné upresniť, ktoré písmeno c) sa nahrádza písmenom d). 
 	O 	N 	Navrhovaná úprava o ustanovení Ministerstva životného prostredia SR ako cenového orgánu na účely regulácie ceny podzemnej vody určenej na prepravu alebo prevod cez hranice SR bola vypustená. Vzhľadom na uvedené je táto pripomienka bezpredmetná. 	
ÚGKK SR 	k čl. I bodu 8 
V čl. I bod 8 navrhujeme upraviť tak, že v § 20 ods. 1 sa za písmeno b) vkladajú nové písmená c) a d), ktoré znejú: 

„c) Ministerstvo životného prostredia Slovenskej republiky, 
d) Úrad geodézie, kartografie a katastra Slovenskej republiky,“. 

Zároveň navrhujeme upraviť text bodu 8, podľa ktorého doterajšie písmená c) až g) sa označujú ako písmená d) až h), a to tak, že doterajšie písmená c) až g) sa označujú ako písmená e) až i). Taktiež navrhujeme upraviť ustanovenia zákona o cenách dotknuté naším návrhom, že sa do § 20 ods. 1 vkladá ako ďalší cenový orgán Úrad geodézie, kartografie a katastra Slovenskej republiky. 

Odôvodnenie: 
Je potrebné ustanoviť kompetencie Úradu geodézie, kartografie a katastra Slovenskej republiky na tvorbu cien za produkty a služby poskytované z Informačného systému geodézie, kartografie a katastra a dokumentačných fondov katastra nehnuteľností. Napriek tomu, že sa niektoré produkty spoplatňujú podľa zákona o správnych poplatkoch, absentuje právna úprava, ktorá by umožňovala tvoriť ceny za iné produkty a služby, ktoré nie sú spoplatňované podľa zákona o správnych poplatkoch. 

Túto pripomienku považujeme za zásadnú. 
 	Z 	N 	Rozpor odstránený.

Na rozporovom konaní bolo vysvetlené, že predmetné úhrady za produkty a služby poskytované z Informačného systému geodézie, kartografie a katastra a dokumentačných fondov katastra nehnuteľností nemožno zaradiť pod predmet úpravy zákona NR SR č. 18/1996 Z. z. o cenách v znení neskorších predpisov, a to vzhľadom na § 4a tohto zákona, ktorý ustanovuje zákonné dôvody pre reguláciu cien taxatívnym spôsobom. Tieto dôvody v danom prípade nie sú naplnené. Na základe uvedeného bolo na rozporovom konaní dohodnuté, že úhrada za produkty a služby poskytované z Informačného systému geodézie, kartografie a katastra a dokumentačných fondov katastra nehnuteľností bude ustanovená všeobecne záväzným právnym predpisom, ktorý vydá Úrad geodézie, kartografie a katastra Slovenskej republiky. Takéto riešenie nie je cenovou reguláciou podľa zákona o cenách. 	
ÚGKK SR 	k čl. I bodu 9 
V čl. I bod 9 navrhujeme upraviť tak, že sa v § 20 dopĺňa nový odsek 5, ktorý znie: 

„(5) Úrad geodézie, kartografie a katastra Slovenskej republiky vykonáva pôsobnosť podľa odseku 2 písm. b) až f) v oblasti ceny za produkty a služby z Informačného systému geodézie, kartografie a katastra a dokumentačných fondov katastra nehnuteľností.“. 

Alternatívny návrh 

„(5) Úrad geodézie, kartografie a katastra Slovenskej republiky určuje alebo schvaľuje spôsob, postupy a podmienky na tvorbu cien za produkty a služby z Informačného systému geodézie, kartografie a katastra a dokumentačných fondov katastra nehnuteľností.“. 

Zároveň navrhujeme upraviť text, podľa ktorého doterajšie odseky 4 až 7 sa označujú ako odseky 5 až 8 tak, že doterajšie odseky 4 až 7 sa označujú ako odseky 6 až 9. 

Odôvodnenie: 
Je potrebné ustanoviť kompetenciu Úradu geodézie, kartografie a katastra Slovenskej republiky na tvorbu cien produktov a služieb poskytovaných právnickými osobami v jeho zriaďovateľskej pôsobnosti a miestnych orgánov štátnej správy na úseku katastra, nakoľko uvedené produkty a služby nemôžu poskytovať podľa zákona o správnych poplatkoch. Predmetné produkty a služby sú poskytované z Informačného systému geodézie, kartografie a katastra a štátnej dokumentácie v zmysle zákona Národnej rady SR č.215/1995 Z. z. o geodézii a kartografii v znení neskorších predpisov a to (v zmysle zákona) za odplatu. Platná právna úprava však neupravuje postup a spôsob stanovenia tejto odplaty. Z tohto dôvodu je nutné ustanoviť ako cenový orgán aj Úrad geodézie, kartografie a katastra Slovenskej republiky a vymedziť jeho pôsobnosť ako cenového orgánu. 

Túto pripomienku považujeme za zásadnú. 
 	Z 	N 	Rozpor odstránený.

Na rozporovom konaní bolo vysvetlené, že predmetné úhrady za produkty a služby poskytované z Informačného systému geodézie, kartografie a katastra a dokumentačných fondov katastra nehnuteľností nemožno zaradiť pod predmet úpravy zákona NR SR č. 18/1996 Z. z. o cenách v znení neskorších predpisov, a to vzhľadom na § 4a tohto zákona, ktorý ustanovuje zákonné dôvody pre reguláciu cien taxatívnym spôsobom. Tieto dôvody v danom prípade nie sú naplnené. Na základe uvedeného bolo na rozporovom konaní dohodnuté, že úhrada za produkty a služby poskytované z Informačného systému geodézie, kartografie a katastra a dokumentačných fondov katastra nehnuteľností bude ustanovená všeobecne záväzným právnym predpisom, ktorý vydá Úrad geodézie, kartografie a katastra Slovenskej republiky. Takéto riešenie nie je cenovou reguláciou podľa zákona o cenách. 	
NBS 	 

1. V čl. I bod 1 odporúčame v zmysle Legislatívnych pravidiel vlády SR uviesť novelizačný druhý odsek ako samostatný bod. 
2. V bode 10 odporúčame slová „V § 20 ods. 7“ nahradiť slovami „V § 20 ods. 8“ v nadväznosti na novelizačný bod 9. 

 	O 	N 	Navrhovaná úprava o ustanovení Ministerstva životného prostredia SR ako cenového orgánu na účely regulácie ceny podzemnej vody určenej na prepravu alebo prevod cez hranice SR bola vypustená. Vzhľadom na uvedené je táto pripomienka bezpredmetná. 	
NBS 	 

1. V čl. I bod 1 odporúčame v zmysle Legislatívnych pravidiel vlády SR uviesť novelizačný druhý odsek ako samostatný bod. 
2. V bode 10 odporúčame slová „V § 20 ods. 7“ nahradiť slovami „V § 20 ods. 8“ v nadväznosti na novelizačný bod 9. 

 	O 	ČA 	Prvá pripomienka je zapracovaná v texte. K druhej pripomienke uvádzame, že navrhovaná úprava o ustanovení Ministerstva životného prostredia SR ako cenového orgánu na účely regulácie ceny podzemnej vody určenej na prepravu alebo prevod cez hranice SR bola vypustená. Vzhľadom na uvedené je druhá pripomienka bezpredmetná.